Zuma: ‘Lewe in SA het baie verbeter’Jacob Zuma. Foto: GCIS “Ons het ons belofte behou om vir almal ŉ beter lewe te skep. Ons het die kwaliteit van ons mense se lewens verander,” het Zuma vandag by die presidensiële gastehuis gesê tydens ŉ besoek van verteenwoordigers van Kenia, Malawi, Frankryk, Saoedi- Arabië en Poland. “Ons het indiensneming verbeter en armoede en werkloosheid verminder. Maar ons het dit nie alleen gedoen nie eksellensies. Julle lande was elke tree van die pad daar wanneer ons vorentoe beweeg het op soek na beter geleenthede vir ons mense.” Hy het die internasionale gemeenskap, veral Afrika-state, bedank vir hulle bydrae in die stryd teen apartheid. “Binne ŉ tydperk van 19 jaar het ons van ŉ muishond-staat gevorder tot ŉ wonderlike nasie met ‘n visioenêre buitelandse beleid wat ons verhoudings met ander lande bevorder,” het Zuma gesê. Zuma het ŉ beroep gedoen op beter vennootskappe met die besoekende lande.